
Către,

Comisia pentru buget, finanţe şi bănci
AVIZ

asupra propunerii legislative pentru modificarea şi complectarea Ordonanţei Guvernului nr. 94/2004 privind reglementarea unor măsuri financiare

În conformitate cu prevederile art.89 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare, cu propunerea legislativă pentru modificarea şi complectarea Ordonanţei Guvernului nr. 94/2004 privind reglementarea, unor măsuri financiare , transmisă cu adresa nr.P.L-x 203 din 25 mai 2005 şi înregistrată sub nr.24/208/25.05.2005.

Potrivit prevederilor art.60 din Regulamentul Camerei Deputaţilor, republicat, Comisia a dezbătut propunerea legislativă sus-menţionată în şedinţa din 02.06.2005. 

Membrii Comisiei au examinat propunerea legislativă, expunerea de motive, precum şi avizul favorabil al Consiliului Legislativ nr.87/14.02.2005.

În urma dezbaterilor, membrii comisiei au hotărât, cu 9 voturi pentru, 7 voturi împotrivă şi 2 abţineri, respingerea proiectului de lege. 
Proiectul de lege a fost respins de Senat  în şedinţa din 23 mai 2005. 

În raport cu obiectul şi conţinutul său, proiectul de lege face parte din categoria legilor ordinare.

